
                                  Forord

Det efterfølgende udgjør Indholdet af to populære Poredrag, holdte
ivaar ved Kristiania Universitet. Disse er nedskrevne senerehen paa
Grundlag af Notitser. Nogle Tilføielser og Udeladelser er gjorte her og
der.

Den Skildring, jeg leverer, støtter sig til mine egne Erfaringer og
Indtryk fra et Ophold i England i Sommeren 1892, udfyldt med, hvad jeg
har lært gjennem Skrifter angaaende Themaet. Af saadanne vil jeg
fremhæve følgende:

The Student's Handbook to the University and Colleges of Oxford. Ilte
Ed. Oxford 1891.

J. Wells, Oxford and Oxford Life, London 1892, et Skrift, der
indeholder lærerige og interessante Meddelelser fra flere Forfattere.

Med specielt Hensyn til Extension-Bevægelsen kan ogsaa henvises til to
lærerige, objektive skandinaviske Arbejder: *) En Eeise-Beretning i
Moss Skoles Program for 1891 (?) af Kand. Hals. 2) En Afhandling af
Professor Harald Hjärne: Universitetens folkbildningsarbete i England
(Svenska Spörsmål Nr. 4), Stockholm 1893. Sidstnævnte Forfatter citerer
ogsaa nogle her unævnte Arbeider.

Sign. derhos The Oxford University Extension Gazette, der udkommer 1
Gang maanedlig.

Desuden en Mangfoldighed af Programmer, Syllabuser, Eeports o. lign.

Om Ferny Bank findes en meget interessant Artikel i »Ny-lænde« for 1ste
Mars 1893, undertegnet O. J. G. H.

A. Engelskmændene og vort Forhold til dem.

Hvad er det, der giver et lidet Folk som det norske en verdenshistorisk
Ret til at bestaa ? At det arbeider paa at opfylde den Opgave, der
paahviler det lille Folk.

Denne Opgave, tror jeg, har to Sider: For det første: Tolket skal
udvikle sine nationale Eiendommeligheder til størst mulig
Fuldkommenhed, saaledes at disse bliver af Betydning for andre
Folkeslags Dannelse; endel af vore Musikere, Malere og Digtere har
arbeidet i denne Ket-ning; for det andet: Folket skal tilegne sig alt
betydeligt af det fremmede, danne et Samlingspunkt for
Ver-densdannelsen og, om muligt, føre denne et lidet Skridt videre.
Store Folkeslag har en større Fristelse til at stænge sig ude fra
andre, hvilket let kan rustificere dem; men dette er dog langt
farligere for en liden Nation. Nøie Kjendskab til det bedste af, hvad
de fremmede har præsteret, er absolut nødvendigt for et lidet Folk som
det norske, og det ikke alene for det andet, men ogsaa for det første
Punkts Skyld. Man bygger ikke norsk Kultur ved at stænge sig ind i sin
Fjældbygd. Men netop i dette Stykke staar vi vistnok langt tilbage; vi
følger ikke saaledes med i Tidens Aandsarbeide, som vi burde.

Dette gjælder vel i særegen Grad overfor England. Næsten hele vort
Kulturliv, vore Skoler, vort Kirkevæsen og vore Bøger har vi hentet fra
Tyskland; Engelsk forstaaes ikke engang af alle dannede; engelske Bøger
er sjelden Vare hos os. Af vore Forfattere er mange i sin Stil
paavirkede fra Tyskland; flere af vore yngre Literater viser en Stil,
paavirket fra Frankrige — en Paavirkning, der maaske har gaaet over
Danmark, — en Stræben efter Paradokser og Aandrigheder, der ofte
klinger kunstig for norske Øren; den korte, greie, energiske Stil, der
træffer Sømmet paa Hovedet uden Svingning hverken til høire eller til
venstre — den engelske Stil træffer vi, tror jeg, kun sjældnere hos os.

Lad mig faa stille et praktisk Spørgsmaal: Hvem reiser fra Norge til
England? Svar: En Del Forretningsmænd for Sprogets og Handelens Skyld,
nogle faa Lærere med eller uden offentligt Stipendium for Sprogets
Skyld, nogle faa Lærde, navnlig for Bibliothekernes og Sprogets Skyld;
hertil kommer i den senere Tid nogle norske Damer, der har valgt det
fornuftige Parti at uddanne sig i Cambridge eller i Oxford eller
andetsteds i England væsentlig af almindelige Dannelseshensyn. Intet
Under derfor, at engelsk Aandsliv er temmelig5

ukjendt hos os; flere af de bedste nyere engelske Forfattere kjendes
endog af Navn kun af et Mindretal.

Hvorfor reiser man ikke i større Udstrækning til England? Jeg vil nævne
og imødegaa nogle af de almindeligste Indvendinger: 1) Opholdet er
kostbart, siger man, Kosten daarlig, Taage og Træk er man stærkt plaget
af. Nuvel, der er god Anledning for at bruge Penge; men naar man kan
leve i en Pension for 20—30 Kroner Ugen, kan man dog ikke kalde
Opholdet særdeles kostbart; om de kraftige Kjødspiser 3 Gange daglig,
oftere ledsaget af sure Puddinger, ikke behager alle Ganer, saa har man
jo dog sin Frihed, og man vænner sig snart til Kosten. Hvad Taagen
angaar, har jeg ikke i de 2x/2 Sommermaaneder, jeg ifjor tilbragte i
England, eiheller i de 3 Uger deraf, jeg var i London, oplevet en
eneste Taagedag, og om Dørene her og der har Sprækker forneden, saa at
man kan faa sin Post derigjennem, lider man dog ikke derunder saalidt
som under den engelske Skik at have mange Vinduer aabne i Sommertiden.
2) De engelske er meget utilgjængelige for fremmede, siger man. Ja, en
vis Tilbageholdenhed ved første Bekjendtskab synes at høre med til
deres Karaktertræk. Det synes, som om Engelskmændene i Lighed med
Filosofen Lotze betragter det som den første Næstepligt at lade ethvert
Menneske faa gaa sin egen Vei uforstyrret; derfor indlader de sig ikke
synderlig med fremmede Medreisende i Jernbanekupéerne, medmindre man
henvender sig til dem; men isaafald kan de være Elskværdigheden selv.
Deres Tilbageholdenhed er kanske ogsaa en Følge af en vis stoisk
Selvstændighedsfølelse, en vis Hævdelse af egen Værdighed og en
Sandheds-kjærlighed, der forsmaar tomme Komplimenter. Dette forhindrer
imidlertid ikke, at de er yderst hjælpsomme, høflige uden Kunster,
ogsaa mod fremmede; lærer man dem at kjende, viser de sig udholdende og
trofaste i Venskab, om de end — næsten som Nordmænd — ikke ofte lader
sine Følelser faa Udtryk i Ord. Jeg selv kom næsten uden
Anbefalingskort til England, men blev dog overalt hjulpet og vel
modtaget. 3) Man frygter den orthodokse Stivhed og den for fremmede
ubehagelige puritanske Søndag. Rimeligt er det jo, at der hos et
oprigtig religiøst Folk som det engelske ogsaa maa findes mange
Individer, der følger Skikkene uden at eie den6

tilsvarende Aand og som forsaavidt maa kaldes Hyklere. Jeg tror paa den
anden Side, at vor Frygt for de engelske religiøse Former er
overdreven; uagtet jeg boede i længere Tid hos en oprigtig religiøs
Familie, fik jeg ikke nogen Ubehagelighed, om jeg undlod at indfinde
mig til en Del af Gudstjenesterne; Tolerance er et saa gjennemgaaende
Træk i England. Hvad Søndagshvilen angaar, er der nu gode Udsigter til,
at Musæerne vil blive aabne om Søndagene, ja, nogle er allerede
tilgjængelige for Søndagsbesøg. 4) Engelskmændene er bare tørre
Praktici, siger man; skulde man da reise til dem for at gaa fremad i
Intelligents ? Her er aabenbart en norsk Misforstaaelse. Det
eiendommelige for Engelskmændene forekommer mig snarere at være en
Stræben efter at forene Theori og Praksis; de søger at føre Theorien
ind i Praksis, saa at det praktiske Liv bliver lovbundet og
intelligent, og de søger at bringe Praksis eller Methode ind i
Theorien. Paa det sidstnævnte Punkt vil jeg snart faa Anledning til at
fremføre flere Eksempler.

Jeg kan selvfølgelig ikke gaa nøie ind paa Engelskmændenes
Eiendommeligheder, men maa indskrænke mig til foranstaaende og lidt
til. Muligt, at den engelske Ståt oftere har ført en egoistisk Politik;
muligt, at mange af deres Forretningsfolk er vel glade i Pengene — jeg
har ingen Erfaring desangaaende —; muligt, at der hersker en Del
Formalisme i det religiøse Liv, om end det religiøse Sindelag er
oprigtigt; men man tør kanske ogsaa sige: Hvis privat og offentlig
Dannelse kan læres, da turde England være et af de første Steder
derfor. Berømt er Engelskmændenes Kjærlighed til Hjemmet, til Naturen,
til individuel, social og politisk Frihed, deres praktiske Religiøsitet
og Filantropi, den tiltalende Blanding af Humor i Alvoret — altsammen
norske Idealer — deres personlige Sandhed forbunden med naturlig
Høflighed og smukt Yæsen. Af vi i Norge ikke altid har de bedste Tanker
om Engelskmændenes Yæsen, kommer vel dels af, at vi med Urette bedømmer
Nationen efter det lille Mindretal af underlige Sportsmænd og
Gal-höpig-Springere, som viser sig hos os, dels af at vi misforstaar de
engelske Sæder og Skikke, fordi de er forskjellige fra vore. I England
har jo f. Eks. en Herre ikke Lov til at hilse paa en Dame paa Gaden,
medmindre han er meget intim med hende; han maa over-7

lade Initiativet til Damen. For os, som især vil hefte os ved deres
intellektuelle Liv, er det af Vigtighed, at Engelskmændene forstaar den
Kunst at knytte Livet og Theorien sammen, at opfatte de theoretiske
Spørgsmaal upartisk, fremforalt uden politiske Bihensyn, at være
levende interesseret uden Fanatisme, at taale afvigende Anskuelser uden
at fordømme Personen eHer tillægge ham slette Bevæggrunde — fremforalt
at organisere Dannelsen i det store og i det smaa og at bringe Methode
ind i Studiet.

Den tyske Dannelse maa vistnok ogsaa i Fremtiden blive af stor
Betydning for os; Tyskernes Dybde i Tanken og i Følelsen giver dem en
stor Betydning inden Aandslivet, om end deres ofte indviklede og brede
Stil virker forvirrende paa nogle, afskrækkende paa andre; vi maa lære
af alle Nationer; men skulde det ikke specielt være godt, om vor
aandelige Forbindelse med England blev mere inderlig? Engelskmændenes
klare, korte, praktiske, med Humor krydrede Tænke- og Skrivemaade,
deres gjennemførte Kulturliv burde være af afgjørende Betydning i saa
Henseende.

Jeg vil i det efterfølgende nærmest levere Træk af det intellektuelle
Liv i England, forsaavidt det fra Universiteterne omspænder det hele
Land; vi vil derved, tror jeg, faa en Art Tværsnit af det høiere
Dannelses-arbeide i Landet. Dog vil jeg ogsaa medtage en Del parallele
Strømninger, der foregaar uafhængige af Universiteterne.

B. Universiteterne Oxford og Cambridge.

England alene (bortset fra Skotland og Ireland) hai 4—5 Universiteter:
de to gamle i Oxford og Cambridge, derhos to mindre og nyere i Durham
og Manchester og endelig det saakaldte Universitet i London, der dog
endnu nærmest er bare en Eksamensanstalt. Den efterfølgende Skildring
vil væsentlig knytte sig til Oxford, hvor jeg tilbragte omtrent
Halvparten af de 21/2 Maaneder, jeg var i Landet; men da
Universitetsforholdene i Cambridge, hvor jeg kun boede en knap Uge, er
væsentlig ensartede med de oxfordske, vil det anførte ogsaa for det
meste passe paa Cambridge. De gamle Universiteter nyder en stor
Anseelse hos Publikum; det er en

                  B. Universitetene Oxford og Cambridge

stor Anbefaling at have taget en Grad ved et af dem, og flere af
Ministrene baade af Venstre og af Høire har ved dem taget sine
akademiske Grader med Berømmelse, senere leveret videnskabelige
Skrifter og i det hele følt sig inderlig sammenknyttede med sit
Universitet; man tænke f. Eks. paa den konservative Minister for
Irland: Mr. Balfour, der har gjort sig bekjendt som Filosof og paa Mr.
Gladstone, hvis Fortjenester af Sprogforskning og Historie er
velkjendte, han som endnu ifjor i sin høie Alder holdt en lærd
Forelæsning om Universiteternes Fortid, hvortil kunde føies mange andre
Statsmænd, specielt Ministre.

Tænk Dem nu for et Øjeblik hensat til Oxford By, en ca. 1000 Aar gammel
Stad af middelalderligt Udseende, med graa Stenhuse, tildels klædte med
Efeu, med en Mængde af Haver, Parker, gamle Kirker og Kapeller,
Mindesmærker og Billeder af Martyrer og Lærde og med de mangfoldige
Universitetsbygninger, spredte omkring i Byen. Til den gamle By slutter
sig en Bække af smukke moderne Villaer. I 1881 havde Byen 40,000
Mennesker, men de mange Parker og Haver giver den en stor Udstrækning.
Her kan Studenterne og de Lærde drive sine Studier i Bo og Fred,
omgivne af gammel Kultur, af Kunstsamlinger og Bibliotheker uden at
fristes og forstyrres af Varietéer og af et egentligt Restaurationsliv,
der jo idetheletaget — bortseet fra Udskjænkningssteder og Klubber —
ikke er udviklet i England. Universitetet er over 700 Aar gammelt, da
man finder det nævnt i 1187.

Organisationen af Universitetet i Oxford saavelsom i Cambridge er
væsentlig forskjellig fra, hvad vi er vant til. Universitetet er en
selvstændig Magt, en Ståt i Staten; det giver sig selv Love,
administrerer sig selv o. s. v. Styrelsen ligger i Hænderne paa B Raad:
1) Convocation, der bestaar af de Academici, der har taget en Grad i
Oxford, uden Hensyn til, om de bor i Byen eller ikke, dog kun naar de
har betalt en aarlig Afgift, der er Betingelsen for, at deres Navne
bliver staaende i Bøgerne, 2) Congregation, alle de graduerede, der bor
i Oxford (paa samme Betingelser som 1), 3) Hebdomadal Council, 21 ældre
graduerede i Oxford, mest Professorer, dannende den eksekutive Magt ved
Universitetet.

Nu og da griber dog Staten regulerende ind i Uni-9

versitetsordningen. Universitetet modtager ikke Understøttelse fra
Staten-, det bestaar ved egne Midler og ved de Studerendes egne
Afgifter, hvorfor det kan koste en Student ca. 3000 Kroner pr. Aar at
leve i Oxford; dog findes der mange Stipendier for fattige, begavede
Studenter, saavelsom for viderekomne, der vil fortsætte sine Studier.
De Prøver, der afholdes, er ikke Stats-Eks-amina. Kun af Theologer og
Filologer forlanger man i Almindelighed, at de skal have
Universitetsuddannelse forud for deres praktiske Virksomhed; derimod
stiller man ikke denne Fordring til Juristerne og Medicinerne. Disse to
sidstnævnte Klasser af Academici faar sin væsentlige Uddannelse udenfor
Universiteterne; Medicinerne uddanner sig ved en af de Lægeskoler, der
er forbundne med Hospitalerne; Juristerne gaar for det meste i Lære hos
en Advokat eller Notar for senere at gaa ind i en af de store juridiske
Korporationer. Men saa anseet er Universiteterne blandt Publikum og de
Studerende, at ogsaa mange af Juristerne og Medicinerne anvender nogle
Aar til theoretiske Studier ved Universitetet, ja flere af dem tager
endog en Grad der.

Hvor er Universitetet?

Hvis en fremmed vilde stille dette Spørgsmaal paa Oxfords Gader, vilde
den tiltalte vistnok sætte et forundret Ansigt op og maaske svare: »Der
er University College, der Lincoln College; hvilket College søger De?
Eller vil De til Museum?« Sagen er nemlig den, at det kun er visse
bestemte Institutioner og Forelæsninger, der tilhører Universitetet;
iøvrigt er dette nærmest at sammenligne med den usynlige Kirke, der
skjuler sig bag den synlige, som her er repræsenteret ved de 21
Colleges. Paa disse er den meste Universitetsvirksomhed fordelt.
Ethvert College er en Organisme for sig. Det har sine egne, for det
meste gamle, med Efeu klædte Bygninger; disse er omgivne af lange,
hvælvede, klosteragtige Gange; et Par Gaardsrum og et Par Haver
tilligger Colleget; de sidste har prægtige Løvtrær og store, tætskaarne
Cricket-Pladse; ialfald i en af Haverne saa jeg en Samling smukke
Daadyr. De 3000 Studenter er fordetmeste fordelte paa disse 21
Colleges, saaledes at de har Bolig, fuld Kost og Undervisning enhver i
sit Col-10

lege, hvor ogsaa de fleste Docenter (Tutors) bor. Nogle Studenter faar
dog Lov til at bo i Byen; men deres Værtfolk maa da overtage
Forpligtelsen for, at Studenterne ikke forlader sine Værelser efter et
bestemt Klokkeslet om Aftenen. Af saadanne disciplinære Bestemmelser
findes der adskillige, tildels en Følge af, at Studenterne bor i
Internater. Visse Embedsmænd (Proctors), der deltager i Universitetets
engere Styrelse, har den specielle Opgave at vaage over den almindelige
Disciplin — et Hverv, som naturligvis ofte gjør dem mindre vel seede af
Studenterne. Ethvert College styres af en høit lønnet Professor. De
gifte Tutors har ønsket sig fritagne for at bo i Collegerne; den derved
opkomne Strid er bleven stillet ved et Kompromis, idet man har nøiet
sig med at fordre deres Nærværelse i Colleget for en Del af Ugens Døgn.

Den største Del af sin Undervisning faar Studenten i Form af en Slags
Manuduktion hos nogle af de Tutors, der tilhører hans College; disse
Lærere kan paa den Maade faa en Række Undervisningstimer hver Dag for
nogle faa Studenter ad Gangen; ved Siden deraf besøger da Studenten
Forelæsninger, der dels er egentlige Universitetsforelæsninger, d. v.
s. bestemte for alle Colleges, dels er bestemte kun for Collegets
Studenter; den sidste Sort er nok de talrigste, men ogsaa næsten alle
de sidste er nu tilgjængelige for Studenter fra andre Colleges efter en
gjensidig indbyrdes Aftale.

Hvilket Øiemed har altsaa Collegerne sat sig for sin Virksomhed?
Væsentlig at befordre den videnskabelige Dannelse gjennem Undervisning,
Diskussion, Læsning, forbundet med skriftlige Øvelser, og ikke mindst
gjennem den personlige Indflydelse, som de ældre Lemmer af Colleget kan
udøve paa de yngre. En ideal Tankegang, en upartisk Dom, en tolerant
Opfattelse af modsatte Anskuelser og et nobelt Liv er de smukke
Resultater, som dette Universitets-System arbeider mod, og som kanske
ogsaa naaes i stor Udstrækning — at dømme efter de Universitets-dannede
Menneskers humane Virken, enhver i sin Kreds. Derimod synes dette
System ikke særlig skikket til at skabe Lærde i dette Ords specielle
Betydning; Historiedyrkerne bliver f. Eks. ikke fortrolige med
Haandskriftslæsning; store Afhandlinger udarbeides ikke eller sjelden
af Studenterne; England har da heller11

ikke frembragt en saadan Uendelighed af lærde Specialafhandlinger, der
oversvømmer Tyskland under forskjellige Navne, hvoraf mange er af
Betydning, men endel (som mange Doktorarbeider) rigtignok ogsaa af
temmelig ringe videnskabelig Værdi; men saa er da England ogsaa,
saavidt jeg kan forstaa, befriet for et Proletariat åf brødløse
Academici, af overflødige Studenter, forulykkede under Kampen for
Tilværelsen.

Af Studier eier Oxfords Universitet de forskjellige Fakulteter. Især
synes de filologiske Studier at staa høit og at nyde en stor
Tilslutning; uagtet man har givet Individualiteterne saa stort
Spillerum, at der f. Eks. er 4 Tusinde forskjellige Maader, hvorpaa man
kan erhverve Graden B. A. (Bachelor of Arts), forlanges dog et Minimum
af Græsk af alle, og de fleste vælger selv som Grundlag den
fuldstændige klassiske Uddannelse. Med Hensyn til Kombination af Fag
ved denne Gren ser det ud, som om man i England har Syn for, at Fagene
skal danne et organisk Hele; man kan f. Eks. ikke studere Sprogene uden
samtidig at studere de væsentlige derheu hørende reale Fag, specielt
Historie og Filosofi. Studiet af Oldtiden f. Eks. skal befordre en fuld
Forstaaelse ef dennes Kultur, hvorfor man læser Oldtids-skrifter af det
forskjelligste Indhold og betoner det reale Synspunkt ved Siden af det
formale.

Filosofien tæller ogsaa i de andre Fakulteter sine Dyrkere; medens
Græsk og Latin kun har hvert 1 Professor (hvor mange Tutors, ved jeg
ikke) findes der for Filosofi ved Oxforder-Universitetet 3 Professorer
(hvortil kommer ca. 30 Tutors i Filosofi); herved maa dog mærkes, at
ogsaa oisse filosofiske Lærere staar i et inderligt Forhhold til de
klassiske Sprog, saasom Platos og Aristoteles's Skrifter i særlig Grad
læses i Collegerne. Vistnok er der ogsaa i England i de senere Aar
opkommet en Bevægelse, sigtende mod at indskrænke Studiet af de gamle
Sprog; men at dømme efter den rodfæstede Stilling, som disse synes at
indehave i Opinionen, tør man vistnok antage, at denne Bevægelse, om
den gaar fremad, ialfald vil vokse meget langsomt. Et Fag, der spiller
en stor Rolle i England baade ved og udenfor Universiteterne, er
Socialøkonomi — hvis Betydning endnu ikke synes ret at være gaaet op
for den norske Almenhed. En Mangel ved Oxforder Universitetetet er
det12

derimod, at nyere Sprog og nyere Litteraturer ikke er komne til sin
fulde Eet; dog vil der, tror jeg, snart foregaa en Forandring heri til
det bedre. Ogsaa Naturvidenskaberne, der før har staaet noget tilbage,
er i se-senere Aar blevne begunstigede med store Samlinger og Apparater
og er vistnok i en stadig Fremgang.

Universitetet holder det for sin Pligt at befordre efter Evne
Studenternes Religiøsitet som et vigtigt Led i deres Dannelse. Colleget
har sit Kapel, hvori der for Studenterne holdes daglige Gudstjenester,
hvis Hovedbestanddel synes at være deres smukke Litani. I enkelte
Kapeller har Aftengudstjenesten næsten Karakteren af en Kirkekoncert,
som Oxfords Indvaanere og Tilreisende gjerne vil overvære, noget som
uden stor Vanskelighed kan opnaaes.

Den tidligere Pligt til at besøge Andagterne er nok nu ophævet; dog ser
man ikke gjerne, at de forsømmes, og Studenterne tager ogsaa flittig
Del i dem. Det er selvfølgelig den biskoppelige Kirkes Litani, der
benyttes i Collegerne; to af disse er dog beregnede for Dissenterne,
nemlig »Mansfield« og »Manchester New« College.

Til at udvikle Studenterne i intellektuel og social Henseende bidrager
vistnok meget de mange Foreninger: der findes dramatiske Selskaber
blandt Studenterne, musikalske Foreninger, Shakespeare-Selskaber,
Sports-, Diskussions- og rent selskabelige Foreninger. Den berømteste
af alle Foreninger er »Union«, nu mere end 60 Aar gammel. Denne
Forening byder alt, hvad engelsk Klubliv kan byde; men ved Siden deraf
har den den vigtige Opgave at sætte igang offentlige Diskussionsmøder
angaaende vigtige Spørgsmaal, der staar paa Dagsordenen. Foreningen
indretter sig ved saadanne Møder som et lidet Parliament. Talerne er
ofte blandt Englands bedste; de applauderes i Forhold til Tankernes
Grundighed og den klare og skarpe Fremstilling, der ofte er krydret med
Humor, og det hænder nok oftere, at en Tale lønnes med Bifald ogsaa af
den anden Del af Forsamlingen, der hylder den modsatte Anskuelse,
forudsat at man finder, at Standpunktet er hævdet med Overlegenhed. De
engelske Studenter har saaledes her en Skole for sin fremtidige
offentlige Virksomhed, specielt som Talere, og de vænnes af med at lade
sig hen-13

rive af de ufornuftige Appeller til Følelserne; — thi intet møder
skarpere Modstand i Oxford end al Slags Sentimentalitet og
Kritikløshed. I »Union« har flere af Englands berømteste Talere lagt
sit Ord ind i vigtige Spørgsmaal: Mænd som Gladstone, Cardinal Manning,
Biskop Wilberforce o. a.

Til at styrke Legemet og staalsætte Karakteren bidrager vistnok meget
Sporten, der har sine Arnesteder ikke mindst i Collegerne. Roning og
Læsning er i mange Engelskmænds Øine det samme, som Gymnastik og Musik
var for Grækerne. Rosporten er maaske den mest feirede Sport; mangen
Student gjemmer til sine gamle Dage paa sit Værelse en af de Aarer,
hvormed hans Colleges Robaad i sin Tid seirede i Konkurrencen med de
andre. Oxfords-Studenterne har aarlig en Sammenkomst med sine Brødre i
Cambridge til ædel Kappestrid i denne Sport; men Collegerne holder
jævnlig Kaproning indbyrdes, ethvert repræsenteret med sin Baad. Da jeg
kom til Cambridge, var hele Byen i Bevægelse; man feirede den saakaldte
Mai-Uge — uagtet vi var langt ude i Juni —, en Uge ved Semestrets
Slutning, der anvendes til Universitets-Fester, Koncerter, Baller og
fremfor alt til Kaproning mellem Byens forskjellige Colleges. Man kunde
da til den bestemte Tid se uhyre Masser af Folk bevæge sig langs
Flodbredden opad til det Sted, hvor Kaproningen skulde tage sin
Begyndelse. Man saa Baadene sætte sig i Bevægelse, enhver roet af 8
blandt Collegets bedste Roere, muskelstærke, raske Mænd i en tynd
Sportsdragt med bare Lægge; den kyndige vilde paa Farverne af
Klædedragten været istand til at skjelne mellem de forskjellige
Colleger; en Del af Publikum havde sit Festhefte med sig, hvor inan
kunde finde et Rids af Terrænet, Beretning om den Orden, hvori Baadene
kom ind ved sidste Kappestrid o. s. v. Idet nu Baadene pilsnart skjød
gjennem Vandet og snart en, snart en anden rykkede sin Forgjænger ind
paa Livet, løb samtidig Kammeraterne ved Siden af Flodbredden, idet de
ved alleslags Tilraab ansporede de udvalgte, der skulde hævde Collegets
Ære ved denne høitidelige Anledning, Tilraab, som: »Go it, Lincoln!«
»Well gone, Balliol!« o. lign. Der var et saadant Liv udbredt over
Deltagerne og over de andre Studenter og en saadan Interesse over det
iagttagende Publikum, at14

man fik et levende Indtryk af Nationens Energi og Livslyst. Men selv
udenfor Hensynet til al Kappestrid er Baaden en kjær Yen for Oxforderne
— Baaden er Studentens Hest, har man sagt —, og intet er almindeligere,
end at Damer saavelsom Herrer, alene eller flere i Følge, tilbringer
Sommereftermiddagen paa Floden, drømmende eller læsende i sin Baad
under Piletræerne og kogende sin kjære The — Yndlingsdrikken — i Baaden
eller paa Flodbredden i det friske Græs. Jeg regner en Eftermiddag, som
jeg flk tilbringe i Oxford paa denne Maade i et godt Selskab, for
særdeles hyggelig anvendt.

Næst efter Roningen kommer Cricketten og Lawn-tennisen paa de
tætskaarne Græsplæner, den mere robuste Boksing, Cyklesport etc. Takket
være disse Legemsøvelser, kan Mængden af de engelske Academici, naar de
har afsluttet sit Universitetskursus, gaa med stærkt Legeme og sund
Sjæl over til sin Livsvirksomhed; de har hærdet sine Muskler og Nerver,
men ogsaa sin Karakter; Sporten har lært dem at beregne Chancer, at
regne med Muligheder, at nytte Øieblikket, i den kritiske Stund at
forlade sig paa sig selv og andre; den har skjærpet Kappelysten og øget
Følelsen af Samhold, altsaa bidraget til at udvikle de Egenskaber, som
netop en Statstjener har saa god Brug for. Hertil knytter jeg et lidet
Spørgsmaal: Mon ikke lidt mere Legemsbevægelse vilde væfe gavnlig for
vore Studenter? Den evindelige Skiløbning er efter Sagens Natur baade
for begrænset og for ensidig.

Men nu Damerne i Oxford og Cambridge? Har de Lov til at deltage i
Universitetsstudierne? Ja, de kan indfinde sig til Forelæsningerne, og
der findes særegne Colleges for dem. Imidlertid maa de endnu finde sig
i at reise ind til Londoner-Universitetet, naar de vil tage sine
Grader, en Indskrænkning, som dog vist snart vil ophøre. Udenfor de
egentlig studerende indfinder sig derhos mange af Byens Indvaanere,
især Damer, til de Forelæsninger, der staar i størst Yndest hos det
store Publikum, til Foredragene over Kunst, Poesi og Historie; den
berømte Æsthetiker Ruskin havde i Særdeleshed i sin Tid et stort
Auditorium af Damer.

Yil vi give et kort Udtryk for Studenterlivet i Oxford, kan dette bedst
gjøres ved at citere nogle Ord af Skriftet »Oxford and Oxford Life«:
»At give og tage, at15

leve og lade leve, at kritisere og kritiseres ... er det moderne
Oxfords Løsen, og den, der kan henleve sit Universitetsliv uden at
paavirkes af disse Læretimer, maa være en social og intellektuel Eremit
eller en social og intellektuel Nar.«

C. Universiteternes Virksomhed blandt det store Publikum (Extension
movement).

Med Navnet Extension-movement pleier man at betegne en Bevægelse, der i
70-Aarene udgik fra Universiteterne i Cambridge, Oxford og London,
sigtende til at bringe Universitets-Dannelsen udenfor Universitetets
egne Vægge ud iblandt saa mange som muligt blandt det store Publikum,
der ikke har Anledning til at tilbringe en større Del af sin Tid ved et
Universitet. Til Bevægelsen, der har haft en stor Fremgang, har senere
ogsaa sluttet sig de andre engelske og skotske Universiteter, ja
Universiteter i De forenede Stater og i Australien. I Oxford har Sagen
havt en særdeles rask Fremgang især efter 1885. Om Sagens Historie
sign. iøvrigt de før nævnte Skrifter.

Sjælen i den Extension-Bevægelse, der nu udgaar fra Oxford, er den
fremragende Organisator Mr. Sadler. Med Liv og Begeistring forener
denne typiske Engelskmand en seig Udholdenhed i Arbeidet for denne
vigtige Sag. Læs f. Eks. hans Fremstilling af denne Bevægelse i »Oxford
and Oxford Life«; se, hvorledes han forstaar at opfatte Fakta nøgternt,
selv fremholder Vanskelighederne og Manglerne ved Arbeidet og gjør
ingen overdrevne Løfter for Fremtiden, men se ogsaa, hvorledes han
samtidig anviser Midlerne til Fremgang og bestemt hævder Troen paa
Sagens Fremtid, saa at Begeistringen lyser ud af den objektive
Fremstilling, saavelsom af de Ord, han mundtlig taler under Møderne, —
som Taler fik jeg Anledning til at lære ham at kjende under
Extension-Mødet sidste Sommer, et Møde, hvorom jeg nedenfor skal
fortælle. En saadan Forening af det ideale Synspunkt med Hensynet til
de reale Forhold tør det være, som bærer det engelske Oplysningsarbejde
ikke mindst paa Extensions Omraade; ja, naar alt kommer til alt, er det
kanske denne Beal-Idealisme, der har forskaffet England dets historiske
Herredømme.

Lad os se lidt paa Organisationen af denne Bevægelse. Der bestaar en
Komité ved Universitetet med den Opgave at prøve og antage Lærere for
Extension, i betimelig Tid at udsende Forelæsningsplaner rundt om i
Landet — og Bevægelsen har nu Centrer i mere end 200 Byer og Landsbyer
—, at gjennemse Forelæsernes Udkast til et Kursus etc. Naar der da har
dannet sig et Centrum, fungerer dette som Mellemled mellem
Univer-sitetskomitéen og Stedets Tilhørere, specielt i pekuniær
Henseende, idet den lokale Komité garanterer Udgifterne med det
paatænkte Kursus. Det lokale Centrum faar sig tilsendt en Liste over de
Forelæsere og de Themaer, hvorom der vil kunne blive Tale i Løbet af
den kommende Sæson, og det foretager nu selv sit Valg. En ganske
betydelig Udgift er forbunden med disse Kurser, saasom Forelæserne maa
godtgjøres ogsaa for Keiserne, saavelsom for alt det Arbejde, de faar,
naar de i sine Hjem skal gjennemlæse de skriftlige Afhandlinger, som
flere af Kursets Deltagere fremsender til dem.

Methoden for Kurserne er sammensat og jeg tør antage meget
anbefalelsesværdig. Forud for hvert Kursus lader Forelæseren trykke en
»Syllabus«, d. v. s. en ganske kort skematisk Gjengivelse af
Hovedpunkter i de kommende Foredrag; stundom indeholder vel Syllabussen
ikke stort andet end en Samling af Overskrifter. I denne ABC kan nu
ogsaa angives forskjellige Verker som Forelæseren anbefaler Tilhørerne
at studere forud for Kurset. Herved bliver Tilhørerne forberedte for
den kommende Forelæsning, faar lettere for at følge med ved denne og
for senere at tilbagekalde dens Indhold i Bevidstheden. Saa kommer da
omsider Forelæseren selv reisende og holder sine Forelæsninger til de
fastsatte Tider, udstyret med de bedste Hjælpemidler; der kan være smaa
Kurser paa nogle faa Forelæsninger, og der kan være længere; i senere
Tid og især i større Centrer afholdes ofte kombinerede Kurser, hvorved
den vide-begjærlige, der har gjort en god Begyndelse i den første
Serie, kan fortsætte sin Uddannelse videre i samme eller en beslægtet
Retning gjennem de paafølgende Serier, paa samme Tid som de, der kun
har Anledning til at tage den ene Serie, kan nøie sig med den. Til
Forelæsningen, umiddelbart bagefter den, knyttes almindelig en »Class«,
d. v. s. en Time eller en Del af en Time, hvori Til-17

hørerne eller Forelæserne selv fremsætter Spørgsmaal til Besvarelse
angaaende det nys behandlede Thema. I Klassen fremsætter ogsaa Læreren
Opgaver, der slutter sig til Themaet, og anviser Litteratur til
Besvarelsen af dem, især hvis denne ikke er angivet i Syllabusen.
Opgaverne tror jeg ikke gaar ud paa Kopier af Punkter i
Forelæsningerne, men stiller Krav til selvstændig Virksomhed, idet
Sagen i dem skal føres videre i en eller anden Retning end i
Forelæsningerne; tør hænde, denne skriftlige Side af Methoden er
vigtigst — den uddanner tænkende Aander ganske specielt. Hvorfra faar
nu de smaa Centrer sine Bøger til Brug for disse Studier? Her som i
andre Tilfælde hjælper man sig ved Association; ligesom flere
Nabocentrer brager den samme Foredragsholder i Fællesskab, saaledes at
han kan holde sin Forelæsning i Byen B. nogle Timer eller en Dag,
efterat han har talt i Nabobyen A. — hvorved jo meget spares i
Reiseudgift —, saaledes slaar man sig ogsaa sammen om et lidet,
reisende Bibliothek, t. Eks. paa 30—40 Bind. De ivrige blandt
Tilhørerne, som har tilstrækkelig Tid, skriver nu sine Afhandlinger
(exercises eller essays) og sender dem pr. Post til Forelæseren, der
ved næste Forelæsning leverer dem tilbage forsynede med kritiske
Notitser. Fra somme Kurser faar han 60 essays, fra andre kun 6; enkelte
essays skal staa meget høit. Ved Slutningen av Kurset, selv om dette
kun har strukket sig ud over 6 Forelæsninger og kun har behandlet
Familien Tudors Historie, afholdes en Eksamen for dem, der ønsker det
og ialfald har deltaget i en væsentlig Del af det. Den, der gjør den
bedste Eksamen, faar en Prisbelønning. Methoden ved Extension-Kurserne
forener saaledes A. B. C., Foredrag, Samtale, Selvstudium, skriftlig
Afhandling og Eksamination, hvortil kommer den Spore for
Ærgjerrigheden, som ligger i en Prisbelønning, tildelt ved Enden af et
Kursus, der er afholdt under Universitetets Ledelse.

Hvad nu Fagene angaar, saa træffer vi det forskjelligste Stof
repræsenteret, og maaske skiller Universiteterne sig noget fra hinanden
ved den større eller mindre Betoning, som de lægger paa de forskjellige
Fag. Især synes Historie og Litteratur, forskjellige Naturfag,
ledsagede af praktiske Kurser og Ekskursioner, og Socialøkonomi at have
en fremtrædende Stilling; men ogsaa andre Fag, som f. Eks. Psychologi
(og andre Grene af

Filosofien) er repræsenterede. Politik er derimod holdt borte som Fag,
og man er saa tolerant, at man lader Historielærere med modsat politisk
Syn optræde ved Siden af hinanden.

Deltagerne i disse Kurser tilhører forskjellige Samfundsklasser;
Lærerinder og Lærere ved Folkeskolen udgjør et stort Procenttal; i
flere Byer er Damerne overveiende, i enkelte Mændene; i enkelte Centrer
er Arbeiderne de talrigste. Hvorledes skaffer nu Arbeiderne sig de'
nødvendige Penge for et saadant Kursus? Thi da den hele Extension bæres
næsten udelukkende ved Deltagernes Tilskud, falder der paa hver
Deltager en Udgift, der tør falde besværlig for en Arbeider. Enkelte
anvender vel sine Spareskillinger; men iøvrigt træder ogsaa Kommunerne
eller Arbeiderforeningerne hjælpende til ved at uddele Stipendier.
Enkelte Rigmænd har ogsaa stillet Stipendier til Hovedkomitéens
Disposition. Iøvrigt fortælles der rørende Træk om, hvilke Opofrelser
den enkelte kan underkaste sig for denne Sags Skyld. Om en Arbeider
fortælles der f. Eks., at han arbeidede om Natten for at faa Tid og
Penge til at deltage i et Extension-Kursus. Alene gjennem Oxfords
Hovedkomité har i Vinteren 1891—92 27 Tusinde 9 Hundrede Mennesker
deltaget i Extension - Undervisningen; gjennem samtlige engelske
Arnesteder 60 Tusinde i samme Vinter.

Resultaterne af Extension-Bevægelsen? Bevægelsen har vistnok sine
Modstandere, idet der er dem, der mener, at en saadan Populariseren af
Videnskaben f'or en større Mængde er eller maa blive overfladisk. Jeg
tror dog, denne Frygt er utidig; tværtimod synes den mangesidige
Methode at indeslutte en vis Garanti for Grundighed og virkelig
Tilegnelse. Extension har vistnok sine gavnlige Virkninger paa de
forskjellige Omraader. En Del af Folkeskolelærerne har saaledes i sin
Bygd holdt Foredrag for den lavere Befolkning over, hvad de har lært
ved Kurserne; betydeligere Resultater tør vel ligge i Form af de nye
Impulser og forbedrede Methoder, som Lærerne har kunnet medbringe til
Barneskolen; Arbeideren har modtaget høiere Interesser til sit daglige
Stræv og kanske udbredt Sansen for Kundskab noget videre blandt sine
Kammerater, endelig — og dette er vist ikke det mindste Resultat af
Bevægelsen — er Extension af en indgribende social Betydning: det
virker løftende paa de lavere Klas-19

ser at arbeide sammen med de høiere for ideelle Gjøre-maal; man føler
sig som et Led i et stort Kultursamfund. Lad mig i Tilslutning hertil
citere nogle Udtalelser angaaende Bevægelsen. Mr. Sadler udtalte sidste
Sommer ved et Extension-Møde, der var bestemt til Samtale om Extensions
Udbredelse blandt Arbeiderne: »Vi holder ikke vort System for at være
en Panacé; vi tror ikke, det kan gjøre Religionen overflødig; men vi
tænker, I kan danne i England en saadan Atmossfære -af lykkeligt
Studium, af Dannelse og Glæde i det skjønne, at Mænd og Kvinder vil
finde det lettere og mere interessant at være god, end man gjør nu for
Tiden. Og fremfor alt: Vor Bevægelse skulde søge at arbeide paa Mænds
og Kvinders Tilje ved fra deres tidligste Dage at vise dem noble
Idealer og heroiske Eksempler.« I disse enkle Ord er tydelig udtalt den
moralske Tendens i den hele Bevægelse. Af ikke liden Interesse
forekommer mig derhos nogle Udtalelser fra Arbeiderne ved det nysnævnte
Møde, Udtalelser, der viser, at man fra denne Side har fuldt Syn for
Bevægelsens Betydning, specielt med Hensyn til at løfte Arbeiderne i
social Henseende. Saaledes optraadte her den bekjendte Leder af
Dokarbeiderne: Tom Mann; efter Mødet skulde han pr. Jærnbane reise
afsted for at lede et Møde af Dokarbeidere. Hvis England skulde
frelses, maatte det, mente han, ske gjennem Oplysning og Opdragelse og
specielt ved, at de høiere Klasser saaledes gik ned og lærte de lavere
at stræbe efter høiere Idealer. »Vi er«, sagde han, »begjærlige efter
at leve vort Liv smukt; vi er begjærlige efter at gjøre det, som er
forkjert i England, rigtigt eller yde vort Bidrag dertil, og vi tror
ærlig, at den bedste Maade til at gjøre det er at sprede Kundskab af
den fuldkomneste Art saavidt som muligt, idet vi holder os overbeviste
om, at Kundskaben vil vise os Veien udaf vore

Vanskeligheder (Bifald)....... Denne Extension-

Bevægelse er en Opdragelses - Bevægelse, og det er gjennem Opdragelse,
at Englands Vanskeligheder vil løses (Bifald).... Uden Arbeide for
Opdragelsen vil det være umuligt at løse Vanskelighederne, og hvad har
vi saa at vente? Flere Striker, flere »Lock-outer«, mere af den
Homestead-Eorretning, som vi nylig hørte om fra Pittsburg. Vi ønsker
sikkerlig ikke dette. Paa Arbeidernes Side er jeg sikker paa, at vi
ikke ønsker det (Bi-

fald), — ei heller paa Eders Side. Tilgiv min Formodning; men maaske
Eders Side ogsaa er vor Side (Bifald). . . . . Jeg er her hare som en
Trade-Unionist, som en, der er sammenknyttet med Arbeiderbevægelsen,
som en, der iaften maa reise hjem igjen for at være Ordstyrer ved et
eksekutivt Møde af de ringe Dokarbeidere. Disse stakkars Gutter er
langt fra Himmelen; men de forsøger at komme længere bort fra Helvede
ved at disciplinere sig selv og ved almindeligt Opdragelsesarbeide. I
sin lille Direktion — svag som den kan være — holder de idetmindste 50
Møder aarlig i London, — hver Uge ét Møde, og Dokarbeiderne har ogsaa
sine Afdelingsmøder, — og de sætter sig det som en Opgave, de alle
arbeider paa, at deres Møder maa faa en opdragende Karakter. De er ikke
altid heldige heri; men de gjør sit bedste, og jeg formoder, at selve
Anstrængelsen har sin Betydning (Hør! Hør!), og at de under denne
Anstrængelse finder det mere og mere muligt for dem at lægge sine
bedste Egenskaber for Dagen. De vil opmuntres ved det Arbeide, som I nu
gjør.«

En Bjergarbeider fra Bristol udtalte sig paa samme Møde saaledes: »Jeg
føler, at vi har været for meget i Hænderne paa Partilærere. Kogle af
os har maattet lære den Stump Videnskab, vi har, fra Theologen eller
Presten (Latter). Vi har maattet lære vor Historie fra Socialisten, der
ønskede at forelægge os bare den ene Fase af et stort Spørgsmaal, eller
fra Politikeren, der brugte Historien for sine Øiemed. Hvad vi som
Arbeidere behøver, er Lærere, der med Dygtighed bestiger Sandhedens
berømmelige Taarn og svæver over de kjæm-pende Partiers Røg (Bifald),
Lærere, der vil sige os hele Sandheden og intet uden Sandheden. Jeg
tænker, at Universitetslæreren er den bedst skikkede til at give os
uforfalsket Uddannelse, fri for Fordomme .... Jeg kom til Oxford (d. v.
s. for at deltage i Extensions Sommerskole, hvorom nedenfor) uden at
vente, at nogen vilde tage nogen Notits af mig, uagtet jeg ventede at
opleve interessante Ting; men jeg finder, at jeg er kommen blandt
Venner, og hvad Damerne angaar, saa er de virkelig skjønne (Megen
Latter). Jeg taler som en gift Mand (Ny Latter). Jeg tænker,
Forsamlinger af denne Art mere end noget andet tjener til at nedbryde
de Skranker, der skiller Klasserne fra hinanden, og maa21

være en Velgjerning for Landet«. Der kan neppe være Tvivl om, at de
sidste Udtalelser angaaende Extensions sociale Betydning er fuldt
berettigede.

Extension-Bevægelsens Fremtid.

Hvad man fortiden nærmest har for Øie, er at give Bevægelsen fastere
Former. For at gjøre Kurserne grundigere har man, som før nævnt,
allerede begyndt at sammenbinde flere Kurser; man holder en speciel
Sommerskole for Extension i flere Universitetsstæder. Man vil derhos
gjerne faa en egen Extension-Bygning i Oxford; man stræber efter at
give Forelæserne en fastere Stilling, og en vakker Dag tør man maaske
faa se Centrerne dukke op som smaa populære Universiteter med en fast
Lærerstok. Ja, Mr. Sadler sagde udtrykkelig paa det sidst nævnte Møde,
at man arbeidede mod at faa oprettet et offentligt Bibliothek i enhver
By og ved Bi-bliotheket at faa ansat Lærere til at holde Foredrag og
Diskussioner i Tilknytning til Bøgerne. Noget saadant synes iværksat i
Byen Heading, hvor et Extension College er kommet igang. Dernæst
stræber man af al Magt efter at faa bragt Bevægelsen stedse videre,
specielt efter at bringe den til stedse større Masser af Arbeiderne.
Den sidste Opgave er kanske ikke den mindst vanskelige; thi de fleste
Arbeidere har lidet baade af Penge og af Fritid, og de fleste mangler
vel endnu Sansen for saa høitlig-gende Idealer (af 60 Tusinde
Extentionister kun 10 Tusinde Arbejdere); i det sydlige England f. Eks.
har Extension-Sagen endnu ikke vundet Tilslutning blandt Arbeiderne.
Man bebøver altsaa Pengehjælp til fattige Arbeidercentrer og først og
fremst Mænd til at vække Interessen. I den Anledning tænker man nu paa
at udsende nogle Mænd til at drive Missionsvirksomhed for dette
Oplysningsarbeide; disse Mænd, der skulde have enhver sin Forgjænger
til at vække Opmærksomhed for den kommende Forelæser, skulde da reise
om fra Sted til Sted for at afholde vækkende Foredrag; selvfølgelig
skulde de være udstyrede med alle mulige Hjælpemidler: med Karter,
Plancher, Camera-obseura-Billeder, med Apparater for
naturvidenskabelige Eksperimenter osv. »Hvis de f. Eks. skulde holde en
Forelæsning over Historie, saa er der intet Maleri i vort
Nationalgalleri eller vore22

Portrætgallerier — intet staaende i Forhold til den behandlede
Gjenstand —, nden at Forelæseren skulde føre med sig et Fotografi
deraf, saa godt fremstillet, som den moderne Kunst formaar, til
Fremvisning ved den oxyhydro-gene Lanterne.« I England har man fuldt
Øie for, at al Undervisning, hvis den skal bringe Nytte, maa være fuldt
konkret, og at man derfor ikke kan undvære det bedste
Undervisningsmateriel. — Man har ønsket en Ekstra - Sum af 3—4000 £, og
i den Anledning har man udstedt et Opraab til Publikum. Mr. Hudson Shaw
foreslog i det oftere nævnte Diskussionsmøde, at i værste Fald kunde
Lærerne i nogle Aar leve paa Arbeidsmands Løn, hvorved den nødvendige
Sum kunde indvindes; man kunde »sulte sine Forelæsere«. Hans Udtalelse
er ved sin opofrende Energi og sin Blanding af Humor ind i Alvoret helt
typisk for en Engelskmand og specielt for en Exten-sionist. »Der er«,
sagde Mr, Shaw, »to Veie, som jeg finder brugbare. Nu, da
Parliamentsvalgene er over, har man foreslaaet, at vi skulde reise en
Sum af 3—4000 £, der skulde anvendes udtrykkelig til Fordel for
Bevægelsens Udbredelse blandt Arbeiderklassen, til en Missions-eller
Angrebsbevægelse, for at hjælpe de Lokalcentrer, der nu kjæmper med
Pengevanskeligheder (Hør! Hør!). Denne Plan kan være tilraadelig eller
ikke. Den anden Plan er, at I skulde sulte Eders Forelæsere (Latter). I
har gjort en god Del for dem. I har ødelagt deres Liv i Hjemmet
(Latter). I har gjort dem til Vandringsmænd paa Jordens Overflade
(Latter). I har gjort dem bekjendt med flere fremmede Senge end nogen
anden Klasse i Samfundet (Latter). I har pint deres Ben med Eheumatisme
(Latter). I har ødelagt deres Fordøielse ved den daarlige The, som man
faar paa Jernbanestationer. Hvorfor ikke sulte dem? (Lydelig Latter).
Jeg taler alvorlig. Jeg tænker ikke, at en Udsultning i nogle faa Aar
vilde gjøre os nogen Skade (Latter). Dersom vi tror paa denne
Bevægelse, dersom vi virkelig føler, at vi paa en eller anden beskeden
Maade er de arbeidende Klassers Medhjælpere, hvorfor skulde vi saa ikke
være rede til at leve paa en Arbeidsmands Løn? Jeg vil sige, at der
findes Mænd, som jeg tror vilde gjøre det, og, hvis Universiteterne og
Collegerne siger: »Vi tror paa Eders Bevægelse; men vi vil ikke hjælpe
Eder med Penge«, hvis Privatmænd heller ikke vil hjælpe — nu-23

vel! saa lad os, siger jeg, sulte vore Forelæsere« (Latter og Bifald).

En Bevægelse, dreven med en saadan Begeistring og Offervillighed, maa
slaa igjennem.

Yi kan ikke her gaa nærmere ind paa det Spørgsmaal, hvad vi hjemme hos
os kan lære af denne Bevægelse. Kopiere det engelske Arbeide bør vi
overhovedet vogte os for; dertil er det altfor praktisk anlagt, d. v.
s. afpasset efter de specielle engelske Forhold. Vi for vor Del har jo
visse Sidestykker til Extension i Amts-skoler, Aftenskoler,
Folkehøiskoler, Arbeiderakademier, Forelæsningskomitéer i Byerne. Dog
tror jeg, at der kunde lægges mere organiserende Arbeide ind i flere af
disse vore Institutioner, at der f. Eks. maatte kunne anlægges en eller
flere høiere Amtsskoler, og at den populære Forelæsningsvirksomhed i
Byerne kunde fortjene at organiseres; jeg tror ogsaa, det vilde være
heldigt, om Elevernes Selvvirksomhed, deres egne Studier og skriftlige
Øvelser med praktiske Eksperimenter kunde trænge mere igjennem over den
hele Linje.

D. Det femte Sommermøde i Oxford.

I senere Aar har man begyndt at afholde Kurser paa 1 Maaned i
Sommerferien — nærmest August Maaned — i Cambridge, Oxford og
Edinburgh. Da jeg reist« ganske som Privatmand (uden offentligt
Stipendium), havde jeg Anledning til at tage med, hvad jeg fandt af
Interesse paa forskjellige Omraader, og, da jo den almindelige
Universitetsvirksomhed var indstillet i Sommertiden — alene med
Undtagelse af nogle afsluttende Forelæsninger og de offentlige
Eksaminer — var jeg dobbelt glad ved at kunne deltage i »Det 5te
Sommermøde af Universitets-Extension og andre Studenter i Oxford 29
Juli — 26 August« — alene med nogle Dages Afbrydelse, specielt
foranlediget ved, at jeg havde meldt mig som Deltager i »Den
internationale Kongres for eksperimentel Psychologi«, der holdtes i
London de første Dage af August. Alt var en god Tid forud planlagt og
organiseret; længe iforveien kunde man i »Oxford Extension Gazette«,
der udkommer én Gang maanedlig, finde anbefalet de Bøger, der specielt
holdtes for skikkede til Forstudier for de forskjellige
Forelæsningsrækker. Flere

Maaneder forud udkom det fuldstændige Program med Timetabel for Skolen
og Oplysning om alt muligt vedrørende Kurset, om Priser (bortset fra de
Ekstra-Præmier, der betaltes for eksperimentelle og enkelte andre
Kurser: for det bele Møde l1^ £ = ca. 28 Kr., for den ene Halvdel 1 £ =
18—19 Kr.), Bibliotheker, Gudstjenester, Postruter, Jernbaner,
Sporvogne etc. lige til en Liste over de ledige Værelser, der i Kursets
Tid vilde være at faa med Kosthold i Oxford, en Liste, der ledsagedes
af et Kort over Byen. En Række forberedende Studiekurser, saakaldte
»Home-Reading-Circles«, holdtes i Oxford under Ledelse af Lærere —
vistnok en meget nyttig Ordning; de, der f. Eks. ønskede at høre
litteraturhistoriske Forelæsninger over Shakespeare, kunde forberede
sig dertil ved at læse en Del af Digterens Værker under Veiledning af
en dygtig Lærer, Mødet var delt i 2 Dele, saaledes at man ikke var
bunden til mere end den ene; under den anden Halvdel modtoges kun et
begrænset Antal Studerende, og der lagdes i den mere Vægt paa Arbeidet
i Klasser, paa Udarbeidelser og eksperimentelle Øvelser; ved et
biologisk Kursus paa 16 Dage over »Protoplasm and Organism« blev der
saaledes arbeidet 7 Timer daglig, hvoraf 3 Timer anvendtes til Arbeide
i det fysiologiske Laboratorium. I den første og livligste Del af
Kurset deltog ca. 1400 Mennesker, Damer (i godt Flertal) og Herrer,
Lærerinder og Lærere, forskjellige andre Samfundsklasser samt en god
Del Arbejdere, jeg tror især fra Manchester. Størstedelen var
selvfølgelig fra det brittiske Rige; nogle var fra Østerrige, andre fra
andre Lande i Europa; et Par Nordboer, hvoraf en norsk Dame; endel var
komne fra Amerika, selv Australien var repræsenteret. Naar nu hertil
lægges, at ogsaa Forelæserne var komne fra forskjellige Verdenshjørner
— fra England, Skotland, Wales, Irland eller fra de forenede Stater —,
vil man forstaa, at her maatte være en broget Blanding af de
forskjelligste Dialekter, hvilket jo bidrog til at forhøie det Indtryk
af Liv, som man overhovedet modtog, og specielt maatte være af Nytte og
Interesse for os Udlændinger. Ogsaa for de engelske maatte det være af
Betydning at mødes med saamange fjerntboende og vel tildels anderledes
tænkende Mennesker. Der var i Programmet fastsat over 200
Forelæsninger, hvoraf i nogle Timer 3—4 parallele, og Forelæsernes
Antal har25

jeg fundet at være 55 — et ganske betydeligt Tal af Extension-Lærere,
hvortil altsaa maa lægges alle de, der virkede ved den praktiske
Undervisning, Koncerter osv. F a-gene var de almindelige: 1) Aandsfag
som Historie, Litteratur, populær Theologi, Nationaløkonomi, Pædagogik,
lidt Filosofi; 2) Naturfag, ledsagede af eksperimentelle Kurser
(Fysiologi, Hygiene, Kemi, Astronomi, Mekanik, Geologi og Botanik
ledsaget af Udflugter etc.); men især ofredes mange Forelæsninger,
holdte af forskjellige Lærere, paa Renæssansen og Reformationen,
Forelæsninger, der tillagdes en særegen Betydning, og som derfor
strækker sig ud over 4 Somre og skal fortsættes ved Sommermøderne i
1894 og 95 (i 1893 er der nemlig ingen Sommerskole i Oxford, men vel i
Cambridge og Edinburgh). Alene denne Sommer holdtes der 103
Forelæsninger over dette Thema af ikke mindre end 30 Lærere; en læste
over Renæssansen i Frankrig, en over den engelske, en over den
italienske osv., en behandlede Cervantes og Camoéns, en anden Rafael,
en tredie Shakespeare og andre engelske Digtere i Elisabeths Tid
(Shakespeare behandledes iøvrigt af flere), en Tudorernes Historie, en
leverede 12 Forelæsninger med Læsning af Machiavellis »Fyrsten«, en
Biografier af Pave Paul den 4de m. fl., en af Lord Bacon m. fl., en af
Erasmus m. fl., en af Cromwell, Elisabeth og Maria Stuart; man søgte
saaledes ved Samvirken af mange Kræfter og ud fra de forskjellige Sider
at give en fyldig Forstaaelse af det behandlede Tidspunkt.
Forelæsningerne holdtes baade Formiddag og Eftermiddag; Aftenstunden
blev ofte anvendt til lettere Forelæsninger, jævnlig ledsagede af
Camera-obscura-Billeder, som man i det hele taget meget brugte til
Anskueliggjørelse af Foredraget; flere Gange anvendtes imidlertid
Aftenen til Samtalemøder.

Man undlod at afslutte Kurserne med Eksamination, ligesom der heller
ikke uddeltes Prisbelønninger. En Syllabus var at faa tilkjøbs ved
Indgangsdøren til Auditoriet, og de fleste Forelæsere havde ladet
Syllabusser trykke; Klasserne og de skriftlige Øvelser spillede især i
anden Del en Rolle. Flere af Deltagerne havde et strængt Arbeide; især
maatte dette være Tilfældet med dem, der arbeidede i Klasserne. En
Dame, der specielt uddannede sig i Historie, fortalte mig, at hun
arbeidede fra 6 Morgen til 12 Nat; men hun skrev rigtignok ogsaa
Afhand-26

linger for 2 Klasser. De mangfoldige Forelæsninger var selvfølgelig af
meget forskjellig Værdi; dog hørte jeg flere, der maa betegnes som
særdeles vellykkede og interessante. Om nogen Gjennemgaaelse kan
naturligvis her ikke blive Tale; jeg maa indskrænke mig til nogle faa
Eksempler, som jeg tror, kan have Interesse. Meget vellykkede var f.
Eks. Mr. Moultons 3 anskuelige Forelæsninger over den græske Komedie.
For at anskueliggjøre de aristofaniske Korsange med deres Rhytmik
deklamerede han dem halvt syngende. For at anskueliggjøre den komiske
Stil foretog han Sammenligninger med Nutidens Komik., t. Eks. med den,
der findes hos Punch; Hovedsagen blev saaledes den kulturhistoriske
Opgave: gjennem Aristofanes at naa frem til Forstaaelsen af Grækerne og
af Komedien som en Aandsmagt. Mr. Sidgwick havde kun 3 Timer til at
give en Idé om den gamle græske Tragedie, men flk ved at tage Tingen
paa den rette Maade gjort meget: Han valgte et Thema, der findes
behandlet i efterladte Tragedier af de 3 betydeligste Tragikere,
Themaet om Elektra og Orestes, der jo behandles af Aschylus i
»Choéphoræ«, af Sofokles i »Elektra«, af Euripides i hans »Elektra«;
idet Forelæseren fremstillede Indholdet af disse 3 Tragedier og
sammenlignede disse med hinanden Punkt for Punkt, fik han med det samme
Anledning til at opklare Eiendommeligheder^ ved de tre Hovedformer af
Tragedien; Aschylus's Skrift leverede ham Typen for den religiøse
Tragedie, Sofokles's repræsenterede for ham den idealistiske og
Euripides's den realistiske Tragedie — en vigtig kulturhistorisk
Be-lærelse i 3 Timer, et smukt Resultat af den konkrete, typiske
Behandlingsmaade. Som Forberedelse havde flere før Mødet under en Lærer
læst Aschylus's Stykker. (I Parenthes spørger jeg: Mon ikke Publikums
Respekt for Klassikerne vilde øges ogsaa hos os, om vore Filologer gik
mere ind i den kulturhistoriske Side af dem og fremlagde denne i
Forelæsninger i Lighed med Mr. Sidgwicks?) Jeg mindes med Glæde de
interessante, anskuelige Forelæsninger af Professor Gardner om den
gamle græske Kunst, ledsagede af Fremvisning af Afstøbninger og
Tegninger, Mr. Boas's om Shakespeare (og andre Digtere paa Elisabeths
Tid), hvoraf jeg dog kun hørte nogle faa, den amerikanske
Extension-Lærer Mr. Rolfes 6 solide Forelæsninger over »The Concord
Authors«, hvis27

Syllabus ender med en Række Opgaver til Afhandlinger (bl. a. en gaaende
ud paa en Behandling af den mellem Emerson og Carlyle førte
Brevveksling); disse Afhandlinger anbefalede Forelæseren i den sidste
Time sendte ham under hans Adresse i New York (fra Oxford!), hvorefter
han snarest vilde sende Arbeidene tilbage forsynede med Bemærkninger.
Jeg mindes de livlige, med Camera-obscura Billeder oplyste
Aften-Forelæsninger af Mr. Hudson Shaw — en Mand, der ved Siden af Mr.
Sadler skal have store Fortjenester af Ex-tension-Sagen —, Miss Theresa
Melville Lee's ene Aftenforelæsning over Mr. Gordon, smuk og gribende
baade i Indhold og Form — og andre, som ei kan opregnes.

Men læg nu til de egentlige Undervisningskurser de mange andre
Dannelses-Midler, der bødes under denne Sommerskole. Der var arrangeret
specielle Koncerter for Mødets Deltagere; der afholdtes livlige
Diskussionsmøder (f. Eks. om Socialismen, om Extension etc.); der gaves
nogle »conversaziones« d. v. s. selskabelige Møder uden legemlig
Beværtning (andet end hvad man selv vilde rekvirere i Restaurationen),
men frembydende Kobberstik eller andet smukt i Mængde for Øinene og
kanske derhos et eller andet lettere, underholdende Foredrag; man
gjorde under kyndig Veiledning Besøg i de mange Colleges; man
arrangerede, mest privat, Samlet-Udflugter paa Floden eller til
Stratford on Avon (Shakespeares Fødested) ei. lign. Enkelte
almennyttige Foreninger sørgede ogsaa for at tillyse Møder, hvori de
fremlagde sit Program, saaledes »Den nationale Læseforening« og »Den
kristelige sociale Forening«. Heller ikke de religiøse Behov glemtes:
Der holdtes særegne Søndags-Gudstjenester forExtension-Studenterne;
specielt maa jeg fremhæve en dyb Prædiken om den sande Erkjendelses
Natur og moralske Betydning, holdt af Biskopen af Peterborough, den
bekjendte Historiker Creighton. Eiheller kunde Engelskmændene glemme
den kjære Sport ved en saadan Anledning; der spilledes daglig Cricket
og Lawn-Tennis; Aviserne vidste at fortælle om et Parti Lawn-Tennis
spillet mellem Oxfords Damer og en Del af de fremmede Damer, og jeg har
hørt en Forelæser efter Foredraget bekjendtgjøre, at man søgte et Par
Deltagere paa et Parti. Der var derhos Anledning til at være med paa
forskjellige praktiske Extrakurser: i Svømning og Cyclesport, i
forskjellig Slags Sløid, Fotogra-28

fering, Sang, »Type-Writing« og Hurtigskrift. Havde Skolen saaledes sin
store Betydning for Eleverne i Retning af at vække deres Interesser,
meddele dem positive Kundskaber og udvikle deres Samfundsaand, havde
den kanske en ligesaa stor Betydning for de Ledende: De mange
Exten-sion-Forelæsere og Ledere af Centrer fik her Anledning til at
konferere med hinanden om Methode, Organisation og Resultater; de
forskjellige Centrer havde til Mødet sendt Delegerede, der havde
forbeholdne Pladser ved Forelæsningerne, og der var i Programmet
fastsat særegne Møder til Samtale om Extensions Anliggender. Spørger
man om det almindelige Indtryk af dette Sommermøde, kan man kun
udbryde: Hvilken Opmærksomhed og hvilke Bifaldsraab under
Forelæsningerne, hvilken Energi i Arbeidet, hvilken Interesse, Humor og
Tolerance i Diskussionen, hvilken Kvikhed i Samtalerne og paa
Udflugterne, — kort sagt: Hvilket Liv, hvilken Sundhed og Munterhed!
Man kunde fristes til at sammenligne Mødet med en gammel græsk Fest,
hvor Digtere og Gymnaster optræder i Fællesskab for et jublende
Publikum — med den Forskjel, at i vor demokratiske Tid alle er i høiere
Grad baade modtagende og ydende! — Ganske i denne store Sommerskoles
Aand holdtes nys før dens Begyndelse »Den theologiske Sommerskole i
Oxford« — en Slags Extension-Under-visning for Præster i 10—11 Dage.
Der holdtes Forelæsninger over de sidste Fremskridt i Theologien, over
»Den høiere Kriticisme«, man diskutterede m. m.; Deltagerne var ca. 350
Præster af alle mulige protestantiske Bekjendelser, Præster, der her i
fuld Enighed dyrkede Videnskaben, jublede sit Bifald og sang sine
Salmer. Om denne mærkelige Skole, som jeg var heldig nok til at blive
Elev af, har jeg fortalt i »Luthersk Ugeskrift« for forr. Aar, Nr.
36—40, hvor jeg ogsaa har tilladt mig at foreslaa Tanken optagen hos
os.

E. Sommerskolen i Edinburgh, 31te Juli—26de August 1893.

Isommer (1893) vil der ikke blive holdt nogen egentlig Sommerskole i
Oxford, men vel i Cambridge og Edinburgh. Fra Cambridge har jeg ikke
faaet nogen Prospectus, men vel fra Edinburgh. Da Planen for denne
Skole yder

fering, Sang, »Type-Writing« og Hurtigskrift. Havde Skolen saaledes sin

den kanske en ligesaa stor Betydning for de Ledende: De mange
Exten-sion-Forelæsere og Ledere af Centrer fik her Anledning til at

en interessant Udfyldning af Oxforder-Skolens Program, skal jeg her
gjøre et Udtog af den — saa meget mere som jeg tænker mig, at kanske en
eller anden Skandinav kunde have Lyst til at deltage i dette Kursus,
der isommer holdes i det skjønne Edinburgh (hvis det ikke bliver for
sent!).

Skolen bærer Titelen »Edinburgh Summer Meeting (Yacation Studies), a
Summer School of Art and Science.« 7th Session.«

Prospectus, der bærer Mottoet »Vivendo discimus,« fremviser følgende
almindelige Timetabel:

I. Almindelige Kurser.

Kl. 9—10. Samtidens sociale Udvikling. 20 Forelæsninger af Prof.
Geddes. Kl. 10—11. Videnskabernes Historie og Principer. 20
Forelæsninger af forskjellige Lærere.

(Tegneskole og Sløid-Værksted aabne hele Dagen).

II. Sektion for Opdragelse, Socialvidenskab og Humaniora. III. Sektion
for Naturvidenskab. Kl. 10—11. Komparativ Psycho-logi. 10 Forelæsninger
af Prof. Lloyd Morgan (1ste Halvpart af Kurset). Hygiene. 10
Forelæsninger af Dr. Louis Irvine (2den Halvpart). Kl. 11—12. Moderne
Historie. 20 Forelæsninger af Mr. Victor Branford. Biologi. 20
Forelæsninger. Mr. J. Arthur Thomson og Mr. Norman Wyld. Kl. 12—1. La
science sociale. 10 Forelæsninger af M. Demolins (1ste Halvpart). La
renaissance morale de la France au temps présent. 2 Fore-30

læsninger af M. Des-jardins (2den Halvpart).

Kl. 2—4. Seminarier for praktisk Økonomi (Prof. Geddes), for Historie
(Mr. Branford), for Opdragelse (Miss New-comb), og 10 Forelæsninger
over Foredrag (Veltalenhed, elocu-tion) af Miss Etka Glyn.

Praktisk Botanik (incl. Arbeide i Marken). 20 Møder. Mr. Robert
Turnbull.

Geologi i Marken. 10 Ekskursioner. Mr. Wyld (Iste Halvdel).

Praktisk Zoologi. 20 Møder paa Granton Marine-Station. Mr. Thomson.

Kl. 8—9. Ugentlige musikalske Foredrag ved Mrs. Kennedy - Fraser og
Mrs. Geddes.

Nogle literære Oplæsninger af Miss Etka Glyn.

Edinburgh og Nabolag. En Oversigt over Egnen. 12 Forelæsninger.

Kurset deles i 2 Halvdele: 1) 31te Juli—12te August, 2) 14de
August—26de August, og der er Anledning til at deltage i bare en af
disse Halvdele.

Programmet bringer nøiere Oplysninger angaaende de forskjellige Fag.
Det viser sig deraf bl. a., at flere af de nævnte Kursusledere har
Medhjælpere ved Seminarierne o. lign. Forelæsningerne 9—10 vil levere
en passende Indledning til Dagens Arbeide, idet de vil levere en
»Oversigt over det aktive Liv rundt omkring os« og »vænne den
Studerende til at analysere disse Virksomheder, at betragte deres
Historie og deres Tendenser, især i Forhold til Dagens praktiske
Økonomi«. Forelæsningerne Kl. 10—11 vil omfatte: Astronomi, Mathematik
og Fysik 5 Forelæsninger, Geologi 4, Biologi 5, Psychologi 3, Sociologi
1, Videnskabernes Klassifikation 2 Forelæsninger. Man vil her skitsere
Videnskabernes Udvikling i Sammenhæng med den almindelige Historie,
anskueliggjøre deres Methoder og Principer, og vænne den Studerende til
at se Videnskaberne i Sammenhæng. Aftenforelæsningerne over Omegnen
tilsigter at give et31

typisk Udtryk for den Methode, der ikke gaar ud paa at hobe Navn paa
Navn, men paa at danne et intelligent Billede af Verden, grupperet
omkring Mennesket; man vil gaa ud fra Hverdagslivet for derfra at kaste
Lys over Fortiden; man vil søge at give Forstaaelse af Industrigrenene
i Byen og paa Landet og derigjennem levere en videnskabelig Analyse af
Industriens mange sociale, biologiske og fysiske Betingelser. I
Forening med flere Kurser vil der foretages kortere og længere
Udflugter til Omegnen dels i historisk-social, dels i artistisk
Interesse; spee. hver Lørdag en længere Udflugt.

Programmet fremhæver den pædagogiske Side af disse Sommerkurser. Idet
man vil gaa fra det abstrakte til det konkrete, fra Sanserne til
Forstaaelsen, vil man ved ethvert Studie-Objekt først søge at oplive
den studerendes Sjæl ved en Eigdom af Indtryk, dernæst at lede ham ind
i den fremadskridende Litteratur angaaende Objektet og for det tredie
at skaffe ham Midlerne til at ordne og gjennemstudere det Stof, han har
tilegnet sig. Som en Følge heraf 1) vil man lægge Vægt paa
Demonstrationer, Eksperimenter og Ekskursioner i Marken; 2) for at lede
ind i Litteraturen og Brugen af den vil man anvende
Seminarie-Institutionen, der spiller saa stor Bolle ved de tyske
Universiteter, og endelig 3) vil man bruge grafiske Methoder i stor
Udstrækning. — Man betragter ikke den Studerende som en »Beholder for
Undervisning« (a receptacle for information), men som en, der muligvis
kan præstere uafhængige Tanker. »Derfor forlader man her absolut
Eksaminations-Methoden, der overalt er falden i saa stor og velfortjent
Miskredit«, idet man »tror at have en skarpere Stimulus og et mere
fuldgyldigt Bevis for Fremgang i, at man vænner den Studerende til at
deltage i sin egen Opdragelse, først ved at han vender sin Opmærksomhed
til Væksten og Systematiseringen af Stoffet, til de bedste Resultater,
han selv naar ved de forskellige Lejligheder, til den fælles Samling af
Notitser og Indholdsangivelser i Klasserne og endelig til det fuldere
Samarbeide med Læreren«. Fordi Opdragelse ikke bare er en Tankesag, men
endnu mere en Handlingens Sag, sætter man det ene Studiekursus ikke
alene i Sammenhæng med de andre, men ogsaa med de tilsvarende
»Livskunster« (arts of life). »Enhver Student maa saaledes sætte som
det høieste ikke en blot32

og bar destruktiv Analyseren (destructive analysis), f. Eks. af en
Blomst eller et Vers, men en konstruktiv Synthese; han maa stille sig
en kunstnerisk Opgave«; derfor lægger man Vægt paa Kunstskolen: de, der
studerer Naturvidenskaber, lærer sig at tegne Landskaber og Dyreliv;
de, der dyrker Anthropologi og Historie, uddanner sig samtidig i at
tegne Figurer. Medens man saaledes svækker den Spore, der ligger i
Kappestrid, erstatter man denne overflødig ved den Spore, der ligger i
Samarbeidet, og i at enhver især efter sine Interesser kan vælge sig
det praktiske Arbeide blandt de mange forhaandenværende Opgaver.

Om end denne Sommerskole ikke vil blive saa bredt anlagt og ikke tælle
saa mange Forelæsere som Oxforder-Skolen, synes dog Programmet at tyde
paa, at man har nok at byde, og at man har særegent Syn for at gjøre
Studierne frugtbringende for Livet og at anvende levende Methoder.

Da man med Rette finder, at ogsaa Elevernes Samvær er af stor Betydning
for deres Udvikling, har man truffet Foranstaltning til, at de kan faa
bo sammen i »University Hall«, Herrerne i en, Damerne i en anden af
Bygningerne.

Jeg tilføier et Par praktiske Notitser for Læsere, der maaske vilde
tænke paa at deltage i Skolen:

Pris pr. Uge for Ophold og Kost i University Hall 21—26 sh.

Billet til alle Kurser (incl. Sløidkurset) £3 — 3 — 0.

Billet for 14 Dage £ 2 — 0 — 0.

De, der vil deltage i Skolen, maa sende ind sine Navne »uden Ophold«,
»saa vidt som muligt angivende de Studie-Rækker, de vil vælge«
(Prospectus er trykt i Mars 1893). Indmeldelser til Kurset sendes til
Sekretæren ved University Hall: Mr. Arthur Thomson, M. A. (Adr.
University Hall, Edinburgh), fra hvem man ogsaa kan faa Prospectus
saavelsom mere specielle Oplysninger. Til den samme henvender Herrer
sig ogsaa med Hensyn til Ophold; Damer skriver derimod til Miss Crooke,
10 Cressington Park, Liverpool.

                      F. Den nationale Læseforening

33

F. Den nationale Læseforening.

Jeg tror, Engelskmændene, ialfald de dannede blandt dem, læser meget.
Det fremgaar ogsaa af hele Exten-sions Methode, at Forelæsningerne kun
udgjør en Del af denne, og at de selvstændige Studier udgjør en ligesaa
vigtig eller vigtigere Del deraf. Det synes, som om man mindes de
kritiske Ord, som Mr. Ruskin engang gav tilbedste angaaende vor Tid:
»Enhver ønsker at høre, ingen at læse, ingen at tænke; man ønsker at
sættes i Bevægelse for en Time, om muligt: at mores, at faa ind i sig i
en Time den Kundskab, som det har kostet en Mand hans halve Liv at
samle, først forsødet, saa at den bliver smagelig, dernæst knadet op i
de mindst mulige Piller, at sluge den homøopathisk og saa blive vis —
dette er det lidenskabelige Ønske og Haab hos Massen nu for Tiden.« I
Modsætning hertil anbefaler Mr. Ruskin en Forelæsning, der er en
levende Kommentar over en Bog, der læses.

For at bringe Folk til at læse solide Ting med Udbytte har man i
England stiftet en Forening, der har vidst at spænde sig ud over
Landet: »Den nationale Læse-Forening« med Hovedkvarter: Surrey House,
Victoria Embankment, London W. C. Institutionen bestaar uafhængig af de
forskjellige Extension-Komitéer, om den end efter sit Øiemed er
beslægtet med Extension-Bevæ-gelsen. Om den vil man finde interessante
Oplysninger bl. a. i en liden Bog af Mr. Wright: »So many Booksl So
little Time! What to do?c Birmingham 1892.

Foreningen hviler paa det nærliggende, praktiske Udgangspunkt, at det
for de fleste Mennesker er forbundet med Overvindelse at læse andet end
Morskab, og paa det ideelle Synspunkt, at høiere Studier dog bør
drives. Man ræsonnerer saaledes: Vore 5 Millioner engelske Børn lærer i
sine 7 Skoleaar Navnene paa Kundskabs-Værktøiet og Maaden, hvorpaa det
skal bruges, d. v. s. de lærer at læse, skrive og regne. Saa forlader
de i Alderen 13—14 Aar Skolen paa den Tid, da de mest behøver Spore og
Veiledning for sin Læsning, og saa, naar de skal have Nytten af, at de
har gjort en Begyndelse i Skolen — saa sættes de paa bar Bakke og
overlades til sig selv. For at hjælpe disse unge Mennesker saavelsom
andre, der behøver Hjælp med Hensyn til

Læsning, er den nationale Forening stiftet. De, der staar som Medlemmer
i Foreningen, er inddelte i 3 Klasser: 1) Unge Mennesker, d. e. fra
12—18 Aar, 2) Arbeidere (Folk uden høiere Skoledannelse) af alle
Aldere, 3) Yoksne med høiere Skoledannelse. For alle disse Klasser
sørger Foreningen dels ved at give Raad med Hensyn til Bøger, dels ved
at veilede til at forstaa dem; men Læsningen foretages af hver enkelt
hjemme hos ham selv. Især Medlemmer af den 3die Klasse henvender sig
oftere til Foreningens Styrelse — der nok har Mænd af de forskjellige
Dannelsesfag inden sin Midte — med Spørgsmaal angaaende Litteratur i en
eller anden speciel Retning. En saadan direkte Henvendelse kan vistnok
ethvert Medlem foretage. Men Hovedveiledningen foregaar kanske gjennem
det Tidsskrift, som Foreningen udgiver 1 Gang maanedlig. Her foreslaaes
der paa Forhaand, hvad der skal læses for Vinteren. I Tidsskriftet, som
Medlemmerne faar sig tilsendt, meddeles tillige Forklaring af de
foreslaaede Bøger; der peges paa Hovedpunkter i dem. Oftere udsendes
derhos Forelæsere til at hjælpe paa Forstaaelsen af et eller andet
Skrift. For de unge Folks Klasse foreslaaes saadanne Bøger, der passer
for ældre Søndagsskole-Elever og saadanne, som nys har forladt Skolen.
For den 3die, de Viderekomnes, Klasse gives Veiledning til specielle
Kurser i Engelsk Litteratur, Almindelig Litteratur, Englands Historie
og Verdenshistorie, Organisk og Anorganisk Naturvidenskab og Filosofi
m. m. Hvad den 2den Klasse, Arbeiderne, angaar, da forstaar man at
regne med de virkelige, smaa Størrelser: Sæt, at Arbeideren kan ofre
ikke 2 Timer, men 2 halve Aften-Timer pr. Uge til Læsning og det bare i
9 Maaneder af Aaret; regner man saa 10 Sider (selvfølgelig Modersmaal)
i den halve Time, fremkommer 20 Sider pr. Uge, 20 S. X 40 = 800 Sider
pr. Aar — en ganske pen Sum, vunden gjennem 1 Time ugentlig (hvem
skulde ikke med god Vilje kunne præstere den ene Time?). Tidsskriftet
foreslaar nu for hvert Aar (9 Maaneder) til Arbeider-Læsning 6 Bøger
eller flere, hvoraf 6 kan vælges; deres Indhold er meget forskjelligt:
Statsvidenskab, Historie, Biografi, Naturvidenskab, Skjøn-litteratur
(man maa vel for flere Fag gjøre en lavere Beregning end 20 Sider pr.
Time). Om nogen vil læse mindre, staar det ham selvfølgelig frit for
det. Ved Siden35

af de udvalgte Bøger nævnes supplerende, videregaaende Skrifter og
overhovedet noget mere for dem, der kan og vil ofre mere Tid paa
Læsning end den ene Time ugentlig. Paa ethvert Sted i det britiske Rige
kan der dannes smaa Kredse, Kredse paa mindst 5 Mennesker, der staar i
Forhold til Hovedkvarteret; de 5 (eller flere) kan vælge sig en Leder
af sin egen Midte, eller, om de dertil har Anledning, en Lærer udenfor
sin Midte; de bliver enige om at komme sammen med visse Mellemrum, t.
Eks. hver anden Uge, og for hver Gang enes man om inden næste Mødetid
at gjennemlæse i sit Hjem et bestemt Afsnit af et og samme Skrift, f.
Eks. Shakespeares »Hamlet« (paa Listen i Tidsskriftet); til den
bestemte Tid kommer man saa sammen for at samtale angaaende det læste.
For at alle til samme Tid kan have sit Eksemplar af den samme Bog uden
at tynges af stor Bog-Udgift, bliver Bøger sendte rundt mellem de
forskjellige Kredse; en Kreds sender f. Eks. 20 Eksemplarer af
»Hamlet«, hvilke den netop har benyttet, til en anden og faar fra denne
20 Eksemplarer af »English Social History« eller »The Autocrat of the
Breakfast Table« eller »Lives of Nelson and Scott« eller Mills »On
Liberty«. — Den, der har læst den bestemte Samling af Bøger i Løbet af
et Aar, kan fra Hovedstyrelsen faa et Certifikat herfor — en udvortes
Stadfæstelse, der vistnok kun kan have en subjektiv Interesse for
Modtageren og for ingen anden, men som dog tør have netop sin
psychologiske Betydning som en liden Spore for Arbeideren, der gjerne
vil have noget paatageligt ogsaa inden det intellektuelle Omraade.
Eksaminer holdes ikke. I det hele synes det at være det smukke ved hele
denne Bevægelse, at Studierne her drives uden Levebrøds-Hensyn,
udelukkende af ideelle Interesser. At der kan drives adskillig solid
Læsning blandt engelske Arbeidere, fremgaar ogsaa af Geo. Humphrys
Artikel »The Reading of the working Classes« i »The Ninetenth Century«
for April 1893; H. kjender Bibliotheker paa 2—600 Bd., tilhørende
enkelte Arbeidere, og han fortæller, at ved et Fabrik-Bibliothek, som
han stod i Forhold til, udlaantes i 3 Maaneder 352 Bøger af »Fiction«
og 160 af mere solid Indhold — et pent Resultat, naar man betænker, at
de sidste havdes i længere Tid og studeredes.

Et Folks Dannelse kan vistnok væsentlig maales paa,

hvad og hvorledes der læses. Jeg tror — og er bleven bestyrket heri ved
andres Iagttagelser —, at de dannede hos os gjennemsnitlig (med vægtige
Afvigelser) læser forholdsvis lidet udenfor Avislitteraturen og hvad
der kræves til Eksaminer og for direkte praktiske Øjemed (Haandbøger,
som Lærere bruger til Forberedelse etc.). En »national Læseforening«
vilde vel vanskelig gaa hos os — om ikke for andet, saa fordi man vel
vanskelig som i England vilde kunne holde Politiken udenfor. At ordne
sig privat i Læse-Cirkler maatte dog foreløbig lade sig gjøre.

G. Nogle andre Institutioner med intellektuelt eller socialt Øiemed.

Jeg forbigaar Engelskmændenes Kunst-Verden, uagtet denne vistnok staar
ganske høit — hel modsat af, hvad mange tror hos os. Derimod et Par Ord
om Institutioner, jeg endnu ei har nævnt. »Selskabet for psy-chiske
Undersøgelser«, der har bestaaet siden 1882, har mange Medlemmer, ogsaa
mange Damer. Det stiller sig til Opgave at foretage Undersøgelser
angaaende lidet forstaaede Fænomener inden Sjælelivet: Tankelæsning,
Hypuotisme, saakaldte Aandeaabenbarelser etc. Efter dets Initiativ
holdtes i August forrige Aar i London den 2den internationale Kongres
for eksperimental Psychologi, som jeg var saa heldig at kunne faa være
med paa (som eneste Nordmand). I det hele taget synes psychologiske
Studier at være adskillig udbredte i England. Hos os vil der
selvfølgelig ikke kunne være Tale om noget saadant Selskab — af den
gode Grund, at hos os Psychologi næsten ikke studeres1). Kun nogle faa
Ord kan jeg ofre paa de interessante »University Settlements«, specielt
»Toynbee Hall« og andre »Halls« i London. Hensigten med disse er især
at bringe den nyere Videnskabs Resultater ud blandt Folket (for saa
vidt minder de om Extension), ikke mindst for Theologiens Vedkommende,
idet man gaar ud fra, at Bibelen til Dags Datum er en lidet forstaaet
Bog blandt det store Publikum og derfor ogsaa den Opbyggelse, man faar
gjennem den,

*) Faget forlanges ikke engang ved theologisk, medicinsk og høiere
Lærer-Eksamen; den lille Andeneksam ens-Indledning maa være rok.

Lærer-Eksamen; den lille Andeneksam ens-Indledning maa være rok.37

forholdsvis liden, Dog ogsaa de store Digtere som Dante o. m. m.
arbeider Hallerne for at opklare. Midlet er: Forelæsninger holdt rundt
omkring i London. Ogsaa de sociale Spørgsmaal tager de op, ikke alene
ved Forelæsninger, men ogsaa ved filanthropisk Arbeide af forskjellig
Art, udført af Medlemmerne. Pengene synes at være indkomne ved Gaver og
Subskription. Medens Lederne er helt opofrede for Sagen og saaledes er
lønnede, er Medlemmerne Forretningsfolk (Advokater, Sagførere etc.),
der bor sammen i Hallen, betaler for sit Ophold, faar Veiledning i
Hallen og saa anvender sine ledige Timer til Lærer-Arbeide ude i Byen
eller til Besøg af Fattige og Syge eller lign. Jeg blev under
Kongressen indkvarteret i »University Hall«, hvis Chef, den bekjendte
Oversætter af Ibsen: The Bev. Mr. Wicksteed, jeg dog ikke traf, saasom
han var paa Reise i Norge, Derimod traf jeg flere af Medlemmerne:
livlige, driftige Folk med Interesser. En smuk, ideal, selvopofrende
Gjerning!

Hvor meget gjøres der ikke i England for det sociale Spørgsmaal (der
næsten ikke synes at eksistere hos os)! Lad mig ogsaa minde om »Den
kristelige sociale Forening«, der paa kristent Grundlag med stor Iver
arbeider i denne Retning. Er ikke Tiden snart kommen til at gjøre noget
ogsaa hos os (eller skal alt overlades til Socialisterne)?

Ogsaa saadanne Institutioner som Ferny Bank, et Feriehjem for
arbeidende Damer, især inden Forretningsverdenen, et Hjem til at lade
dem hvile ud i en liden Sommerferie og stimulere deres aandelige
Interesser — findes der i England. Sign. den interessante Afhandling i
Nylænde (eiteret ved Begyndelsen af min Artikel).

Dermed faar jeg slutte. Vi ser, at Engelskmændene har udført et stort,
energisk Arbeide inden det intellektuelle og beslægtede Omraader i
senere Aar, — at vi selv i flere Henseender staar tilbage. Dette kan vi
jo tildels undskylde med, at vort Land er lidet og fattigt. Dog — saa
smaa og saa fattige er vi dog ikke, at vi ikke lig Engelskmændene
skulde kunne begeistres for de store Idealer og i Arbeidet for dem
regne med de smaa Faktorer !

